
ANUNŢ

           Universitatea Națională de Arte din Bucureşti organizează concurs pentru ocuparea postului  cu atribuții unice, vacant, de execuție, muzeograf gr.IA în cadrul  Muzeului UNArte, studii superioare. Angajarea se  va face pe perioadă nedeterminată, 40h/ săptamână, cu o perioadă de probă de maxim 90 zile calendaristice. În cazul în care candidatul admis la concurs este pensionar, contractul se va încheia pe durată determinată (1 an).

A. Pentru participarea la concurs, candidaţii trebuie să îndeplinească următoarele condiţii generale şi condiţii specifice:

Condiţii generale de participare la concurs, conform legislației în vigoare, sunt:
  a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
  b) cunoaşte limba română, scris şi vorbit;
  c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
  d) are o stare de sănătate corespunzătoare postului pentru care candidează, înscrierea la concurs fiind condiționată de prezentarea certificatului medical eliberat de către medicul specialist de medicina muncii, în baza avizului medical emis de către medicul specialist psihiatru și a adeverinței medicale eliberate de către medicul de familie;
  e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
   f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
  g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
 h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).



B. Condiţii specifice de participare la concurs sunt, conform specificaţiei Fişei Postului:

· experiență în muncă de minim 10 ani, 
· experiență în domeniul postului sau în domenii conexe ( restaurare/conservare ) minim 5 ani,   
· studii universitare absolvite cu diplomă de licență  în domeniul artei sau istoria artei,  
· doctorat în domeniul în domeniul artei sau istoria artei,  
· cunoaşterea  unei limbi de circulaţie internaţională (engleză/franceză nivel avansat), constituie un avantaj deținerea unui doctorat în domeniul artelor vizuale, 
· abilități de lucru cu publicul (donatori, profesori, studenţi, cercetători), abilităţi de comunicare şi de lucru în echipă, capacitatea de a se adapta la sarcini în continuă schimbare, 
· cunoştinţe de operare PC: pachetul Microsoft Office, 
· disponibilitate pentru organizarea de evenimente muzeale (expoziţii, verificare lucrărilor de patrimoniu, panotare, manipulare, ambalare).

C.  Probele de Concurs constau în:
Probă scrisă: subiectele se stabilesc pe baza bibliografiei și tematicii de concurs, 
· data şi ora desfăşurării: 28.09.2026, ora 11:00;
· locul desfăşurării: Universitatea Națională de Arte din Bucureşti, str G-ral C-tin Budișteanu, nr 19, sect. 1, București,
  Interviu: interviu structurat
· data şi ora desfăşurării: 02.10.2026, ora 11:00;
· locul desfăşurării: Universitatea Națională de Arte din Bucureşti, str G-ral C-tin Budișteanu, nr 19, sect. 1, București,


Probele sunt eliminatorii, punctajul minim obţinut la fiecare probă fiind de 50 de puncte. Persoanele care nu au obținut punctajul minim, nu au dreptul să se prezinte la proba următoare.

  Tematică - muzeologie/muzeografie
1. Muzeul și funcțiile sale.
2. Patrimoniul cultural, patrimoniul muzeal şi compunerea lor.
3. Principii generale de organizare a expozițiilor permanente și temporare.
4. Educaţia prin muzeu şi educaţia pentru muzeu.

Tematică - legislație de patrimoniu
1. Ocrotirea patrimoniului mobil în românia –tradiție și actualitate
2. Colectiile muzeului – cercetare, restaurare și conservare
3. Obligațiile conservatorilor privind protejarea  patrimoniul cultural mobil







     Bibliografie:

- LEGEA nr. 123 din 30 mai 2017 cu modificările şi completările la Legea nr. 182 din 2000 privind protejarea patrimoniului cultural naţional mobil
- HOTĂRÂREA nr. 1546 din 18 decembrie 2003 privind Normele de 
conservare şi restaurare a bunurilor culturale mobile 
- Conservarea preventivă a bunurilor culturale, Aurel Moldoveanu, Bucureşti, 2009.
- Norme de conservare a bunurilor care fac parte din patrimoniul naţional, Aurel Moldoveanu, Doina Darvaş, Maria Lungu, Mihai Lupu, , Bucureşti, 1993.
- Protecţia Patrimoniului Cultural Naţional, Sergiu Nistor, Bucureşti, 2002.
- Un Viitor pentru Trecut. Ghid de bună practică pentru păstrarea  patrimoniului cultural, Irina Oberländer Târnoveanu, CIMEC, Bucureşti, 2002.
- Conservarea pieselor de muzeu, Mioara Turcu, Bucureşti, 2008.
- Managementul muzeal în organizarea depozitelor şi expoziţiilor, V. 	
Wollman, Alba Iulia, 2005.
· Manegementul activitatilor muzeale, Ioan Opris, Editura Centrului de Pregatire si Formare a Personalului din Institutiile de Cultura, Bucuresti, 2001
· Bazele muzeologiei, Radu Florescu, Editura Universitatii “Dimitrie Cantemir”, Bucuresti, 2000


D. Componenţa dosarului de concurs:
1.Opis;
2.Cerere de înscriere la concurs;
3.Copia actului de identitate sau orice alt document care atestă identitatea, potrivit legii, după caz;
4.În cazul în care candidatul şi-a schimbat numele, copii după documente care atestă schimbarea numelui - certificat de căsătorie sau dovada schimbării numelui;
5.Copiile documentelor care să ateste nivelul studiilor şi ale altor acte care atestă efectuarea unor specializări, copiile documentelor care atestă îndeplinirea condiţiilor specifice. Diplomele universitare (licenţă, master, studii aprofundate) vor fi însoţite de foile matricole / suplimentele la diplomă; 
6.Carnetul de muncă, sau după caz, adeverințele care atestă vechimea în muncă, în meserie și / sau în specialitatea studiilor (Modelul orientativ al adeverinței menționate la alin. (1) lit. e) este prevăzut în anexa nr.3 din HG nr.1336/2022;
7.Cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează. Candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului;
8.Certificatul medical eliberat de către medicul specialist de medicina muncii, în baza avizului medical emis de către medicul specialist psihiatru şi a adeverinţei medicale eliberate de către medicul de familie; certificat medical aprobat prin art. 2 al Ordinului ME și MS nr. 4060/1502/2024 din 27.03.2024;
9.Certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
10.Curriculum vitae semnat şi datat model comun european;
11.Alte documente relevante pentru desfăşurarea concursului;
12.Declarație de consimțământ pentru prelucrarea datelor cu caracter personal.
Actele prevăzute la pct. 3,4, 5 și 6 vor fi prezentate şi în original, în vederea verificării conformităţii copiilor cu acestea.

E. Date de contact:
Dosarele de concurs se vor depune în perioada 07.09.2026-18.09.2026,  la   Direcţia Resurse Umane,  parter, str G-ral C-tin Budișteanu, nr 19, sector 1, București. Ultima zi de depunere a dosarelor este data de 18.09.2026, ora 12.00
Persoana de contact: Moise Nicoleta - telefon: 021-3127284, e-mail: resurseumane@unarte.org
  Formularele  se află pe site-ul Direcției de Resurse Umane a UNARTE Resurse umane | Universitatea Națională de Arte București (unarte.org). 





F. Calendarul concursului:

	Nr. crt.
	Activităţi
	Data

	1.
	Publicarea anunţului
	27.08.2026

	2.
	Depunerea dosarelor de concurs ale candidaţilor la Direcţia Resurse Umane şi verificarea documentelor din dosar
	07.09.2026-18.09.2026 (de luni până joi între orele 0900-1530, vineri între orele 0900-1330. În data de 18.09.2026 până la ora 12.00.

	3.
	Selecţia dosarelor de către membrii comisiei de concurs
	21.09.2026

	4.
	Afişarea rezultatelor selecţiei dosarelor
	22.09.2026

	5.
	Depunerea contestaţiilor privind rezultatele selecţiei dosarelor
	23.09.2026

	6.
	Afişarea rezultatului soluţionării contestaţiilor
	24.09.2026

	7.
	Susţinerea probei scrise 
	28.09.2026

	8.
	Afişarea rezultatului probei scrise
	29.09.2026

	9.
	Depunerea contestaţiilor privind rezultatele probei scrise
	30.09.2026

	10.
	Afişarea rezultatului soluţionării contestaţiilor
	01.10.2026

	11.
	Susţinerea interviului
	02.10.2026

	12.
	Comunicarea rezultatelor după susţinerea interviului
	02.10.2026

	13.
	Depunerea contestaţiilor privind rezultatul interviului
	          05.10.2026

	14.
	Afişarea rezultatului soluţionării contestaţiilor
	06.10.2026

	15.
	Afişarea rezultatului final al concursului
	06.10.2026




G.Atribuțiile specifice postului (conform fișei postului):

• 	Organizează activităţile care trebuie să se desfaşoare în cadrul muzeului legate de  patrimoniu artistic existent. 
•	Stabileşte numărul de colecţii şi donaţii.
•	Propune planul de expunere a lucrărilor de patrimoniu (parcurs istoric, selecţia autorilor, profesori şi studenţi).
•	Stabileşte strategia de panotare a lucrărilor de patrimoniu în spaţiul noului muzeu. 
•	Face propuneri pentru noile colecţii : alegerea autorilor şi a lucrărilor din cadrul fiecărei secţii sau a invitaţilor din exterior.
•	Verifică dosarele de donaţie şi semnează toate documentele aferente actelor de donaţie.
•	Verifică fotografierea lucrărilor de artă primite de la donatori.
•	Stabileşte priorităţile pentru restaurare în funcţie de gradul de deteriorare a lucrărilor. 
•	Colaborează cu secţiile de restaurare piatră şi restaurare pictură pentru remedierea problemelor de sănătate ale lucrărilor.
•	Realizează fişele analitice de evidenţă şi de conservare pentru lucrările de artă (colaborare cu toţi conservatorii departamentului muzeu).
•	Verifică refacerea imaginii estetice a lucrărilor şi propune modul de înramare (rame, paspartuuri, geamuri, socluri) adecvat fiecărei piese în parte.
•	Colaborează cu personalul muzeului pentru pregătirea lucrărilor care vor fi expuse în sălile muzeului: restaurare, curăţire, reînprospătarea lucrărilor (colaborare cu conservatorii si cu secţiile de restaurare piatră şi restaurare pictură).
•	Stabileşte strategii de organizare a unor expoziţii cu lucrări din patrimoniul muzeului în ţară sau în străinătate.
•	Efectuează muncă de documentare în depozitele muzeului, în biblioteci şi instituţii (naţionale şi internaţionale) pentru stabilirea corectă a datelor legate de autori.
•	Cercetează şi face documentarea lucrărilor de artă intrate prin donaţii în patrimoniul muzeului universităţii.
•	Cercetează şi completează datele pentru lucrările care nu au autor, titlu, dimensiuni, datare, provenienţă.
                Cercetează şi face studii comparative între lucrările din patrimoniu şi alte lucrări ale artiştilor din colecţiile muzeului (subiecte din teza de doctorat : Conceptul de dublu. Teoretizarea şi reflec-tarea dublului în arta plastică).
•	Analizează elementele plastice (compoziţie, linie, culoare, valoare) din creaţia plastică cu ajuto-rul cărora artiştii au definit existenţa dublului ca revoltă împotriva realului şi terminând cu dife-rite tipuri de compoziţii picturale realizate cu ajutorul schemelor muzicale neoplatonice.
•	Studiază importanţa oglinzii ca obiect concret care materializează idea de dublu prin imaginea reflectată şi prezentarea mai multor tipuri de oglinzi în lucrările de patrimoniu ale muzeului (oglinda spirituală, oglinda vanităţii, oglinda cunoaşterii, oglinda frumuseţii, oglinda morţii).
•	Studiază comparativ temele din lucrările de patrimoniu  (autoportrete şi portrete ca ipostaze ale expresiei dublului pe « chipurile-imagini » ale artistilor). Comentarii, asemănări şi deosebiri, în paralel şi comparativ, o unei succesiuni de artişti din colecţiile muzeului.
•	Studiază raportul dintre real şi virtual în operele de artă (sec. XXI), noile tehnici media şi efectele speciale care compun noile spaţii vizuale.
•	Realizează o arhivă docomentară cu artiştii din colecţii şi donaţii : documente, acte personale, cataloage, pliante, afişe, studii, articole, fotografii.
•	Propune şi realizează materiale pentru promovarea patirimoniului de artă al universităţii : repertorii, cataloage, articole în reviste, ziare, studii în reviste de specialitate.
•	Valorifică activitatea de cercetare prin redactarea de studii, articole şi participarea la sesiuni şi comunicări ştiinţifice.
•	Realizeaza repertoriile muzeului, pe colectii, cu toate lucrările de artă înregistrate în gestiunea muzeului.
•	Întocmeşte şi semnează toate documentele oficiale legate de muzeu : corespondenţă, contracte de împrumut temporar, contracte de parteneriat, contracte expoziţionale, în relaţia cu alte insti-tuţii, muzee, galerii, bănci, sponsori.
•	Întocmeşte anual rapoartele de activitate ale departamentului muzeu şi le înaintează şefului ierarhic.
•	Contribuie la elaborarea unor programme speciale de îndrumare şi activităţi culturale pe catego-rii de vizitatori.
•	Propune proiecte de colaborare, de  schimb de experienţă (şi le realizează), cu alte muzee universitare din ţară şi de peste hotare.
•	Stabileşte materialele necesare pentru realizarea unui muzeu universitar virtual / site : concept, imagini, texte, format, pentru promovarea lucrărilor din patrimoniul artistic universitar.
•	Propune programe de dezbateri, mese rotunde, colocvii, cursuri cu studenţii pentru prezentarea patrimoniului de artă al muzeului.
•	Indeplineste si alte sarcini dispuse de seful direct si de conducerea universitatii, in masura in care acestea, se confirma de catre angajat ca sunt in concordanta cu specificitatea postului ocupat si calificarea angajatului.     

Director  Resurse Umane- Social,
Ivaşcu Florentina

UNArte este o instituție certificată SR EN ISO 9001:2015 și IQNet.		

